

PROSPECTUL MEDICAMENTULUI DE UZ VETERINAR
Biovit-OLKAR-80
 pulbere pentru administrare orală

Citiţi cu atenţie şi în întregime acest prospect înainte de a începe să utilizaţi acest medicament de uz veterinar deoarece conţine informaţii importante pentru dumneavoastră. 

· Păstraţi acest prospect. S-ar putea să fie necesar să-l recitiţi.
· Dacă aveţi orice întrebări suplimentare, adresaţi-vă medicului veterinar sau farmacistului.  
· Dacă s-au manifestat orice reacţii adverse, adresaţi-vă medicului veterinar, farmacistului veterinar sau Agenției Naționale pentru Siguranța Alimentelor
· Acestea includ orice posibile reacţii adverse nemenţionate în acest prospect. Suplimentar pentru medicamentul de uz veterinar disponibil numai cu prescripţie veterinară:                                                                                                                                   -Acest medicament de uz veterinar a fost prescris numai pentru animalele dumneavoastră. Nu trebuie să-l daţi altor persoane, care îl pot utiliza greșit.
1. DENUMIREA ȘI ADRESA DEȚINĂTORULUI CERTIFICATULUI DE ÎNREGISTRARE ȘI ALE PRODUCĂTORULUI/FABRICANTULUI RESPONSABIL PENTRU ELIBERAREA SERIILOR MEDICAMENTULUI DE UZ VETERINAR
Întreprinderea Particulară „OLKAR-AgroZooVet-Service” str. Eroilor Maidanului (Lenin), 272B, or. Șargorod, reg. Vinița, 23500, Ucraina, tel./ fax: +380434421254

2. DENUMIREA MEDICAMENTULUI DE UZ VETERINAR, CONCENTRAȚIA ȘI FORMA FARMACEUTICĂ ALE ACESTUIA
100 g de preparat conține substanță activă:
Clortetraciclină clorhidrat – 8 g.
Excipienți: șrot de floarea soarelui.

3. INDICAȚII TERAPEUTICE ( pe specii țintă)
Viței, purcei, animale de blană (iepuri, vidre, nutrii, nurci, vulpi, vulpi polare): tratamentul animalelor care suferă de pasteureloză, colibacterioză, salmoneloză, listerioză, leptospiroză, septicemie, gastrită, enterită, bronșită, pneumonie, pleuropneumonie, cauzate de microorganisme sensibile la clortetraciclină. 
Păsări de curte tinere (găini, curcani, gâște, rațe): tratamentul păsărilor de curte care suferă de pasteureloză, salmoneloză, colisepticemie, cauzate de microorganisme sensibile la clortetraciclină.
4. CONTRAINDICAȚII: A nu se utiliza la animale și păsări cu hipersensibilitate individuală la clortetraciclină, precum și cu boli hepatice și renale. A nu se utiliza la găinile ouătoare, ale căror ouă sunt destinate consumului uman. 
A nu se utiliza la rumegătoarele cu prestomacuri funcțional dezvoltate. Interacțiunea cu cationii polivalenți este nedorită. A nu se utiliza împreună cu antibiotice beta-lactamice, cefalosporine și aminoglicozide.
5. REACȚII ADVERSE: După 5 zile de administrare a clortetraciclinei la purcei se poate observa scăderea motilității și a secreției gastrice. Pot apărea semne de hipersensibilitate, tulburări ale activității tractului gastro-intestinal, diaree. Dacă observați reacții grave sau alte efecte care nu sunt menționate în acest prospect vă rugăm informați medicul veterinar.
6. SPECII ȚINTĂ: Bovine (viței cu vârsta până la 3 luni), suine (purcei cu vârsta până la 3 luni), animale de blană (iepuri, vidre, nutrii, nurci, vulpi, vulpi polare), păsări de curte tinere (găini, curcani, gâște, rațe). 

7. POSOLOGIE PENTRU FIECARE SPECIE, METODA, MODUL DE ADMINISTRARE ȘI DOZA PRESCRISĂ

	Specii de animale 
	Vârsta animalelor (zile)
	Doza de preparat 
(g per animal)

	Viței
	5-10
	5,0

	
	11-30
	6,0

	
	31-60
	8,0

	
	61-120
	10,0

	Purcei
	5-10
	1,0

	
	11-30
	2,0

	
	31-60
	4,0

	
	61-120
	10,0

	Animale de blană
	5-120
	0,16

	Păsări de curte tinere
	5-120
	0,63 g de preparat per 1 kg de greutate corporală



Preparatul se administrează prin metodă colectivă la nivel de grup împreună cu hrana, în lapte sau apă o dată pe zi timp de 5-7 zile până la dispariția completă a simptomelor bolii.


8.  PERIOADA DE AȘTEPTARE
Sacrificarea animalelor și păsărilor pentru carne se permite peste 6 zile după ultima administrare a preparatului. Carnea obținută înainte de termenul indicat se nimicește sau se utilizează ca hrană pentru animalele neproductive, în funcție de concluzia medicului veterinar. 

9. PRECAUȚII SPECIALE PENTRU DEPOZITARE 
A se păstra la loc uscat, întunecat, inaccesibil copiilor, la o temperatură de la 20 până la 35°C. A se păstra separat de alimente, băuturi și hrana animalelor.

10. PRECAUȚII SPECIALE PENTRU ELIMINAREA MEDICAMENTULUI DE UZ VETERINAR NEUTILIZAT SAU A DEȘEURILOR PROVENITE DE LA MEDICAMENTUL DE UZ VETERINAR
Orice produs medicinal veterinar neutilizat sau deşeu provenit din utilizarea unor astfel de produse trebuie eliminate în conformitate cu cerinţele locale. Solicitaţi medicului veterinar informaţii referitoare la modalitatea de eliminare a medicamentelor care nu mai sunt necesare. Aceste măsuri contribuie la protecţia mediului. 

11. ATENȚIONĂRI SPECIALE (interdicţii)
Interacțiunea cu cationii polivalenți este nedorită. A nu se utiliza împreună cu antibiotice beta-lactamice, cefalosporine și aminoglicozide.
12. PERIOADA DE VALABILITATE                                                                      Perioada de valabilitate a produsului medicinal veterinar aşa cum este ambalat pentru vânzare: 1 an. 
13. STATUT LEGAL 
 „Se eliberează pe bază de prescripţie veterinară cu reţinere în farmacie: PRF”  Numai pentru uz veterinar.        
                                                                                              
14. NATURA ȘI COMPOZIȚIA AMBALAJULUI  PRIMAR
Pungi din peliculă de polimer și/sau folie laminată a câte 100, 250 și 500 g, 1 kg, saci a câte 10 și 20 kg. 
15. DATA ULTIMEI REVIZUIRI A TEXTULUI                                                      Noiembrie 2012

